Բաբայանն ահաբեկչություն է որակում Ադրբեջանի գործողությունները, պնդելով՝ ադրբեջանական ժողովուրդն իրենց թշնամին չէ, իրենք հրադադարի հաստատումից հետո էլ փորձում են Ադրբեջանի հետ գոյատևել որպես հարևաններ: «Եթե մենք ատելությամբ լցվենք, դա թույլ չի տա նորմալ զարգանալ: Մենք պետք է ունենանք անվտանգության այնպիսի մեխանիզմներ, որ կարողանանք ինքներս մեր ներուժով ապահովել մեր անվտանգությունը: Դրա համար ենք ասում, որ այս հակամարտության կարևորագույն բաղադրիչը անվտանգության հիմնախնդիրն է»,- շարունակեց Դավիթ Բաբայանը: